| LXXIV ING Australian Grand Prix |
| --- |
|  Australija |
|  |
| Trasa | Albert Park Grand Prix Circuit |
|  |
| Trasos ilgis | 5 303 m |
| Ratų skaičius | 58 |
| Distancija | 307,574 km |
| Oro sąlygos | Saulėta |
| Kvalifikacija |
| Jungtinė Karalystė Jenson Button, Brawn GP |
| Podiumas |
| Jungtinė Karalystė Jenson Button, Brawn GPBrazilija Rubens Barrichello, Brawn GPItalija Jarno Trulli, Toyota |
| Greičiausias ratas |
| Vokietija Nico Rosberg, Williams |
|   |
|  |
|   |  |

**2009 m. Australijos Grand Prix** – pirmasis 2009 m. sezono Formulės 1 Grand Prix (GP), kuris vyko kovo 27-29 d. Albert Park trasoje Melburne, Australijoje.

Dabartinis pasaulio čempionas Lewis Hamiltonas nugalėjo čia 2008 m. 2006 ir 2007 m. čia nugalėjo atitinkamai tų metų čempionai - Fernando Alonso ir Kimi Raikkonenas.

Penktadienio treniruotės
------------------------

### Pirmoji dalis

Pirmosiose naujojo sezono treniruotėse dominavo Williams F1 ekipa, kurios abu pilotai užėmė pirmas dvi vietas. Nico Rosbergas greičiausiai ratą apsuko per 1:26.687 min. jo komandos draugas Kazuki Nakajima - 1:26.736 min. Iš karto už Williams pilotų buvo Kimi Raikkonenas su Scuderia Ferrari (1:26.750 min.). 

### Antroji dalis

Antrojoje dalyje vėl greičiausias buvo vokietis N. Rosbergas (1:26.053 min.). Antrąją vietą užėmė naujosios Brawn GP ekipos pilotas Rubensas Barrichello (1:26.157 min.). Trečias liko italas Jarno Trulli su Toyota F1 (1:26.350 min.).

Šeštadienio treniruotė
----------------------

Šeštadienio treniruotėje ir vėl greičiausias buvo N. Rosbergas (1:25.808 min.), itin mažu skirtumu aplenkęs J. Trulli iš Toyota ekipos (1:25.811 min.). Trečias liko Brawn GP narys J. Buttonas (1:25.981 min.), aplenkęs brazilą F. Massą (1:26.020 min.).

Kvalifikacija
-------------

Australijos Grand Prix kvalifikacijoje pirmąją starto eilę užėmė Brawn GP pilotai. Pirmą startinę poziciją iškovojo Jenson Button, o antras buvo jo komandos draugas Rubens Barrichello. Trečią rezultatą gana netikėtai parodė vienas iš Red Bull pilotų Sebastian Vettel. 2008 metų Formulės 1 čempionas Lewis Hamilton dėl pavarų dėžės gedimo 2 kvalifikacijos dalyje net nepasirodė ir užėmė 15 poziciją.
Po kvalifikacijos paaiškėjo, kad dėl galinio sparno neatitikimo reglamentui, Toyota pilotai Jarno Trulli ir Timo Glock buvo diskvalifikuoti iš kvalifikacijos ir lenktynėse startuos iš rikiuotės galo. Taip pat buvo paskelbta, kad Lewis Hamilton bolide buvo pakeista pavarų dėžė, todėl britas gavo 5 starto pozicijų baudą ir sekmadienio lenktynėse privalėjo startuoti iš 18 pozicijos.

| Nr. | Pilotas | Komanda | 1 dalis | 2 dalis | 3 dalis |
| --- | --- | --- | --- | --- | --- |
| 1 | Jungtinė Karalystė Jenson Button | Brawn GP-Mercedes | 1:25.211 | 1:24.855 | **1:26.202** |
| 2 | Brazilija Rubens Barrichello | Brawn GP-Mercedes | **1:25.006** | **1:24.783** | 1:26.505 |
| 3 | Vokietija Sebastian Vettel | Red Bull-Renault | 1:25.938 | 1:25.121 | 1:26.830 |
| 4 | Lenkija Robert Kubica | BMW Sauber | 1:25.922 | 1:25.152 | 1:26.914 |
| 5 | Vokietija Nico Rosberg | Williams-Toyota | 1:25.846 | 1:25.123 | 1:26.973 |
| 6 | Brazilija Felipe Massa | Ferrari | 1:25.844 | 1:25.319 | 1:27.033 |
| 7 | Suomija Kimi Räikkönen | Ferrari | 1:25.899 | 1:25.380 | 1:27.163 |
| 8 | Australija Mark Webber | Red Bull-Renault | 1:25.427 | 1:25.241 | 1:27.246 |
| 9 | Vokietija Nick Heidfeld | BMW Sauber | 1:25.827 | 1:25.504 |  |
| 10 | Ispanija Fernando Alonso | Renault | 1:26.026 | 1:25.605 |  |
| 11 | Japonija Kazuki Nakajima | Williams-Toyota | 1:26.074 | 1:25.607 |  |
| 12 | Suomija Heikki Kovalainen | McLaren-Mercedes | 1:26.184 | 1:25.726 |  |
| 13 | Jungtinė Karalystė Lewis Hamilton | McLaren-Mercedes | 1:26.454 | nedalyvavo |  |
| 14 | Šveicarija Sebastien Buemi | Toro Rosso-Ferrari | 1:26.503 |  |  |
| 15 | Brazilija Nelsinho Piquet | Renault | 1:26.598 |  |  |
| 16 | Italija Giancarlo Fisichella | Force India-Mercedes | 1:26.677 |  |  |
| 17 | Vokietija Adrian Sutil | Force India-Mercedes | 1:26.742 |  |  |
| 18 | Prancūzija Sebastien Bourdais | Toro Rosso-Ferrari | 1:26.964 |  |  |
| 19 | Vokietija Timo Glock | Toyota | Diskvalifikacija |  |  |
| 20 | Italija Jarno Trulli | Toyota | Diskvalifikacija |  |  |

Lenktynės
---------

Lenktynių nugalėtojas Jenson Button su nauja ekipa - Brawn GP
Kovo 29 d. vėlyvą popietę Australijos laiku vykusiose 60 Formulės 1 sezono Australijos Grand Prix lenktynėse triumfavo Brawn GP komanda. Nugalėjo britas Jenson Button, antras atvažiavo brazilas Rubens Barrichello, trečias po 25 sek. baudos, skirtos Jarno Trulli, už lenkimą saugos automobilio fazės metu, liko čempiono titulą ginantis Lewis Hamilton. Podiumas galėjo atrodyti ir kitaip, tačiau pačioje lenktynių pabaigoje susidūrė ir pasitraukė iš lenktynių atitinkamai 2 ir 3 vietose važiavę Sebastian Vettel ir Robert Kubica. Vokietis, atstovaujantis Red Bull komandą, už sukeltą incidentą gavo 10 startinių pozicijų sekančiose lenktynėse baudą, o komanda nubausta pinigine bauda. Greičiausią ratą per 1:27.706 nuvažiavo Nico Rosberg.

| Pozicija | Nr. | Pilotas | Komanda | Ratai | Laikas/Pasitraukimas | Starto poz. | Taškai |
| --- | --- | --- | --- | --- | --- | --- | --- |
| 1 | 22 | Jungtinė Karalystė **Jenson Button** | **Brawn-Mercedes** | 58 | 1:34:15.784 | 1 | **10** |
| 2 | 23 | Brazilija **Rubens Barrichello** | **Brawn-Mercedes** | 58 | +0.807 | 2 | **8** |
| 3 | 9 | Italija **Jarno Trulli** | **Toyota** | 58 | +1.604 | 20 | **6** |
| 4 | 10 | Vokietija **Timo Glock** | **Toyota** | 58 | +4.435 | 19 | **5** |
| 5 | 7 | Ispanija **Fernando Alonso** | **Renault** | 58 | +4.879 | 10 | **4** |
| 6 | 16 | Vokietija **Nico Rosberg** | **Williams-Toyota** | 58 | +5.722 | 5 | **3** |
| 7 | 12 | Šveicarija **Sébastien Buemi** | **Toro Rosso-Ferrari** | 58 | +6.004 | 13 | **2** |
| 8 | 11 | Prancūzija **Sébastien Bourdais** | **Toro Rosso-Ferrari** | 58 | +6.298 | 17 | **1** |
| 9 | 20 | Vokietija Adrian Sutil | Force India-Mercedes | 58 | +6.335 | 16 |  |
| 10 | 6 | Vokietija Nick Heidfeld | BMW Sauber | 58 | +7.085 | 9 |  |
| 11 | 21 | Italija Giancarlo Fisichella | Force India-Mercedes | 58 | +7.374 | 15 |  |
| 12 | 14 | Australija Mark Webber | Red Bull-Renault | 57 | +1 | 8 |  |
| 13 | 15 | Vokietija Sebastian Vettel | Red Bull-Renault | 56 | Avarija | 3 |  |
| 14 | 5 | Lenkija Robert Kubica | BMW Sauber | 55 | Avarija | 4 |  |
| 15 | 4 | Suomija Kimi Räikkönen | Ferrari | 55 | Gedimas | 7 |  |
| NF | 3 | Brazilija Felipe Massa | Ferrari | 45 | Gedimas | 6 |  |
| NF | 8 | Brazilija Nelson Angelo Piquet | Renault | 24 | Gedimas | 14 |  |
| NF | 17 | Japonija Kazuki Nakajima | Williams-Toyota | 17 | Avarija | 11 |  |
| NF | 2 | Suomija Heikki Kovalainen | McLaren-Mercedes | 0 | Avarija | 12 |  |
| DSQ | 1 | Jungtinė Karalystė Lewis Hamilton | McLaren-Mercedes | 58 | Diskvalifikacija | 18 |  |
|

Pastabos: NF - nefinišuota, DSQ – diskvalifikacija

Pasibaigus Grand Prix
---------------------

Tarptautinės automobilių federacijos (FIA) teisėjai nusprendė anuliuoti McLaren lenktynininko brito Lewis Hamilton rezultatus. Varžybų pabaigoje lenktynininkams važiuojant paskui saugos automobilį, Toyota bolidą vairavęs italas Jarno Trulli viename iš posūkių nesuvaldė savo bolido ir trumpam paliko trasą. Tuo pasinaudojo pro šalį pravažiavęs ir taip viena vieta aukštyn pakilęs Lewis Hamilton. Vėliau Toyota lenktynininkas susigrąžino prarastą poziciją, už ką susilaukė sankcijų. Iš jo buvo atimta iškovota 3-ioji vieta, bei sportininkas buvo nubaustas 25 sk. Tokiu būdu L. Hamilton vėliau pakilo iš ketvirtosios į trečiąją vietą.

Teisėjams perklausius pokalbių radijo ryšiu įrašus paaiškėjo, kad Jarno Trulli buvo nubaustas vadovaujantis melagingais Lewis Hamilton ir McLaren komandos parodymais. Nustatyta, jog italas savo varžovą aplenkė šiam specialiai pristabdžius siekiant sugrąžinti poziciją. Už klaidingą informaciją teisėjai iš Australijos GP diskvalifikavo Lewis Hamilton ir McLaren ekipą. Taip pat anuliavo J. Trulli anksčiau skirtą baudą.

Kita
----

* Tai buvo pirmasis GP ir pirmoji pergalė naujai Formulės 1 komandai Brawn GP.
* Jarno Trulli po lenktynių gavo 25 s. baudą už lenkimą saugos automobilio fazėje, tačiau po kelių dienų paaiškėjus naujiems faktams bauda buvo anuliuota, o italui grąžinta trečioji vieta.

Įskaitos po lenktynių
---------------------

Pilotų įskaita

| Vieta | Pilotas | Taškai |
| --- | --- | --- |
| 1 | Jungtinė Karalystė Jenson Button | 10 |
| 2 | Brazilija Rubens Barrichello | 8 |
| 3 | Italija Jarno Trulli | 6 |
| 4 | Vokietija Timo Glock | 5 |
| 5 | Ispanija Fernando Alonso | 4 |

Komandų įskaita

| Vieta | Komanda | Taškai |
| --- | --- | --- |
| 1 | Jungtinė Karalystė Brawn-Mercedes | 18 |
| 2 | Japonija Toyota | 11 |
| 3 | Prancūzija Renault | 4 |
| 4 | Jungtinė Karalystė Williams-Toyota | 3 |
| 5 | Italija Toro Rosso-Ferrari | 3 |

* **Pastaba**: Pateikiamos tik pirmos penkios pozicijos.

Išnašos
-------

1. ↑  J. Trulli skirta 25 sek. bauda Archyvuota kopija 2009-03-31 iš Wayback Machine projekto.
2. ↑  S. Vetteliui – 10 starto vietų bauda Archyvuota kopija 2009-03-31 iš Wayback Machine projekto.
3. ↑  L. Hamiltonas diskvalifikuotas iš Australijos GP Archyvuota kopija 2009-04-03 iš Wayback Machine projekto.

Nuorodos
--------

|  |  |
| --- | --- |
|  | **Vikiteka: 2009 m. Australijos Grand Prix** – vaizdinė ir garsinė medžiaga  |

* Oficialūs lenktynių rezultatai pagal FIA
* Oficialūs lenktynių rezultatai pagal Formula1.com

|  |  |  |  |
| --- | --- | --- | --- |
| 

| Ž • A • R**2009 m. sezono Formulės 1 Grand Prix** |
| --- |
|  |
| 
Australijos GP • Malaizijos GP • Kinijos GP • Bahreino GP • Ispanijos GP • Monako GP • Turkijos GP • Didžiosios Britanijos GP • Vokietijos GP • Vengrijos GP • Europos GP • Belgijos GP • Italijos GP • Singapūro GP • Japonijos GP • Brazilijos GP • Abu Dabio GP |

 |